**Contract de prestări servicii de dirigenţie de şantier**

pentru execuţia de lucrări la obiectivul**:**

**"LUCRARI DE INTRETINERE A TROTUARELOR DE PE STRAZILE:ALEEA ZORELELOR-PARTIAL, ALEEA CRIZANTEMELOR, ALEEA VIORELELOR SI PARCUL REGINA MARIA DIN MUNICIPIUL ONESTI, JUDETUL BACAU din municipiul Onesti, Judetul Bacau” - Contract subsecvent nr. 2 Nr.....................din..........................................**

**din Registru Unic de Contractare**

În temeiul **Legii 98/2016** privind achizitiile publice, cu modificarile si completarile ulterioare și a **Hotărârii de Guvern nr. 395/2016** pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare, s-a încheiat prezentul contract de prestări servicii, între:

**1. Părţile contractante**

**1.1 - MUNICIPIUL ONEŞTI,** persoană juridică de drept public, conform art. 96 alin. (1) din O.U.G. nr. 57/2019 privind Codul administrativ, cu modificările şi completările ulterioare, având sediul în B-dul Oituz, nr. 17, telefon/fax: 0234.324243/0234.313911, cod fiscal 4353250, cont deschis la TREZORERIA ONEŞTI, nr. **RO17TREZ24A840301200200X**, reprezentant legal **Viceprimar cu atributii de** **Primar – JILCU ADRIAN** , în calitate de **ACHIZITOR**, pe de o parte,

 şi

 **1.2** ……...................***. (se va completa dupa adjudecare) .....***......…………. ***denumită operator economic***, cu sediul ȋn ......................................, telefon ...................., e-mail ...................., număr de înmatriculare ........................., cod fiscal ………………., cont trezorerie ………………………………., reprezentată prin …………………….., având funcţia de ……………………. în calitate de **PRESTATOR,** pe de altă parte, a intervenit următorul contract:

**2. Definiţii**

**2.1. -** În prezentul contract următorii termeni vor fi interpretaţi astfel:

1. **contract** - prezentul contract și toate anexele sale;
2. **achizitor şi prestator** – părțile contractante, așa cum sunt acestea numite în prezentul contract;
3. **preţul contractului** – prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
4. **servicii** – activitățile a căror prestare face obiectul contractului;
5. **produse** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza în legătură cu serviciile prestate conform contractului;
6. **standarde** – standardele, reglementările tehnice sau altele asemenea aflate in vigoare;
7. **ordin administrativ**: orice instrucţiune sau ordin emis de achizitor către prestator privind prestarea serviciilor;
8. **despăgubire generală:** suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de prestări servicii de către cealaltă parte;
9. **penalitate contractuală:** despăgubirea stabilită în prezentul contract ca fiind plătibilă de către una din părţile contractante către cealaltă parte în caz de neîndeplinire sau îndeplinire necorespunzătoare a obligaţiilor din contract;
10. **termene limită:** perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;
11. **Supervizor** - denumit în continuare Prestator, Echipă de dirigenţie şantier formată din experţi propuşi în prezentul caiet de sarcini conform capitol 4. Este definit conform HG 1/2018 – operator economic, persoană juridică participantă la procedura de achiziţie publică organizată de Achizitor a cărei ofertă a fost desemnată câştigătoare şi care va presta servicii de dirigenţie de şantier, în conformitate cu prevederile contractului de servicii, ale caietului de sarcini şi ale legislaţiei în vigoare. Echipa de dirigenţie de şantier va îndeplini toate atribuţiile tehnice, financiare şi contractuale stabilite în Condiţiile Contractuale dintre Achizitor şi Antreprenor. Supervizorul reprezintă echipa de diriginţi de şantier autorizaţi, potrivit prevederilor Legii, şi orice alte persoane pentru îndeplinirea rolului său. Echipa de dirigenţie de şantier propusă de către prestator îndeplineşte funcţia de Supervizor în derularea relaţiilor contractuale Achizitor şi Antreprenor;
12. **diriginte de şantier** -persoana fizică, parte din echipa de dirigenţie şantier propusă de către Prestator, autorizată conform prevederilor legale, care îndeplineşte condiţiile de studii şi experienţă profesională, responsabilă pentru verificarea calităţii materialelor, produselor puse în lucrare şi pentru verificarea execuţiei corecte a lucrărilor de construcţii şi instalaţii, fiind răspunzătoare atât faţă de Achizitor, cât şi faţă de organele abilitate ale statului pentru execuţia conformă cu proiectul şi cu reglementările tehnice în vigoare;
13. **garanţia de bună execuţie:** suma de bani care se constituie de către prestator în scopul asigurării autorităţii contractante de îndeplinirea cantitativă, calitativă şi în perioada convenită a contractului.
14. **forţa majoră** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
15. **act adiţional:** document prin care se pot modifica termenii şi condiţiile contractului.
16. **conflict de interese** înseamnă orice eveniment care influenţează capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi ce acţionează sub autoritatea şi controlul prestatorului;
17. **zi** - zi calendaristica; an - 365 de zile;

 **3. Interpretare**

3.1.În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2.Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3.3 Trimiterile la actele normative includ si modificările si completările ulterioare ale acestora, precum si orice alte acte normative subsecvente.

3.4 În cazul în care oricare dintre prevederile prezentului contract este sau devine nulă, invalidă sau neexecutabilă conform legii, legalitatea, valabilitatea si posibilitatea de executare a celorlalte prevederi din prezentul contract vor rămâne neafectate, iar părtile vor depune eforturile necesare pentru a realiza acele acte si/sau modificări care ar conduce la acelasi rezultat legal si/sau economic care s-a avut în vedere la data încheierii contractului.

3.5 Clauzele contractuale susceptibile de mai multe întelesuri se interpretează coroborat cu toate documentele contractului si în conformitate cu prevederile Legii nr.98/2016 privind achiziţiile publice actualizata si a altor acte normative date în aplicarea acesteia

**Clauze obligatorii**

 **4. Obiectul principal al contractului**

**4.1.** Prestatorul se obligă să presteze servicii de dirigentie de santier pentru executia de lucrari la obiectivul**: *"Lucrari de intretinere trotuare si alei in Municipiul Onesti Judetul Bacau” - Contract subsecvent nr.2,*** mentionate in contractul subsecvent nr. 2 la acordul-cadru, în perioada/perioadele convenite şi în conformitate cu obligaţiile asumate prin prezentul contract.

 **4.2.** Achizitorul se obligă să plătească preţul convenit în prezentul contract pentru serviciile prestate.

 **5. Preţul contractului**

**5.1.** Achizitorul se obligă să plătească prestatorului preţul convenit pentru îndeplinirea contractului de servicii de dirigenţie de şantier pentru executia de lucrari la obiectivul: ***Servicii de dirigentie de santier pentru executia de lucrari la obiectivul "LUCRARI DE INTRETINERE A TROTUARELOR DE PE STRAZILE:ALEEA ZORELELOR-PARTIAL, ALEEA CRIZANTEMELOR, ALEEA VIORELELOR SI PARCUL REGINA MARIA DIN MUNICIPIUL ONESTI, JUDETUL BACAU din municipiul Onesti, Judetul Bacau” - Contract subsecvent nr.2,***

**5.2.** Preţul convenit pentru îndeplinirea contractului, plătibil prestatorului de către achizitor, este de **..... (se completeaza dupa adjudecare)......... lei fără TVA,** la care se adaugă **..... (se completeaza dupa adjudecare) .......**  **lei TVA**. **In final, prețul total va fi de ........ (se completeaza dupa adjudecare) ............ lei**.

 **6. Durata contractului**

**6.1.** Contractul începe să producă efectele de la data semnării de către părţi.

**6.2.** Durata de prestarea serviciilor este egala cu durata de executie a lucrarilor – 90 de zile si perioada de garantie a acestora – conform contract executie de lucrari si legislatiei din domeniu in vigoare. Prelungirea termenului de execuţie a lucrărilor de intretinere a trotuarelor va conduce la prelungirea contractului de prestari servicii cu aceeaşi perioada, prin act aditional, fara modificarea pretului contractului. Prestarea serviciilor de dirigentie de santier va incepe in baza ordinului de incepere emis de achizitor.

**6.3.** Prezentul contract produce efecte până la expirarea termenului de garanţie a lucrărilor pentru care s-au prestat serviciile de dirigenţie de şantier, respectiv până la data admiterii procesului verbal de recepţie finală a lucrărilor.

**6.4.** În situația sistării lucrarilor din motive neimputabile părților contractante, durata de prestare se decalează în mod corespunzător.

 **7. Documentele contractului**

**7.1. -** Documentele contractului sunt:

1. propunerea financiară şi tehnică a ..(se completeaza dupa adjudecare).............;
2. Documentația de atribuire (inclusiv clarificări);
3. Procesele - verbale de recepție la terminarea serviciilor;

**d)** Alte documente (dupa caz).

 **8. Standarde**

8.1. Serviciile prestate în baza contractului vor respecta standardele aflate in vigoare.

 **9. Caracterul public al contractului**

 9.1. Dosarul achizitiei publice are caracter de document public.

 9.2.Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

 9.3.În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte părți, cu doua excepții:

* Informația era cunoscută părții contractante înainte ca ea să fi fost primită de la cealaltă parte contractantă
* Partea contractantă a fost obligată in mod legal să dezvăluie informația.

 **10. Obligaţiile principale ale prestatorului**

**10.1 (1)** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat.

 **(2)** Prestatorul are obligaţia de a supraveghea prestarea serviciilor, de a asigura resursele umane, materiale, instalaţiile, echipamentele sau altele asemenea, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**10.2.** Prestatorul este pe deplin responsabil de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**10.3. (1)** Prestatorul se obligă să despăgubească achizitorul împotriva oricăror:

**i)** reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate.

**ii)** daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

 **(2)** Toate rapoartele și documentele sau orice materiale achizitionate, compilate sau pregătite de către Prestator în executarea acestui contract vor fi proprietatea Autorității Contractante. Prestatorul se obligă să livreze aceste documente, în original, achizitorului dupa finalizarea contractului și să nu le utilizeze pentru alte scopuri decat cele prevazute in acest contract, cu exceptia cazului in care achizitorul îl autorizeaza in scris in acest sens.

 **(3)** Orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală și/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea achizitorului, care le poate utiliza, publica sau transfera dupa cum consideră necesar, fără nici un fel de limitare geografică sau de altă natură.

 **(4)** Prestatorul are obligatia de a ceda toate drepturile de proprietate intelectuală, drepturile de autor asupra documentației care face obiectul prezentului contract odată cu predarea acesteia.

**10.4** Responsabilitatile prestatorului (dirigintelui de santier) fata de autoritatea contractanta, pentru asigurarea verificarii punerii in opera corecte a lucrarilor de intretinere trotuare, sunt cele prevazute in:

1. Ordinul MDRT nr. 1496/2011 pentru aprobarea Procedurii de autorizare a diriginţilor de şantier;
2. Ordinul MDRT nr. 277/19.03.2012 pentru modificarea şi completarea Procedurii de autorizare a Dirigintilor de şantier, aprobată prin Ordinul nr. 1496/13.05.2011 al Ministrului Dezvoltării Regionale şi Turismului;
3. Ordin MDRAP nr. 3482/10.12.2013 pentru modificarea Procedurii de autorizare a diriginților de șantier aprobată prin Ordinul ministrului dezvoltării regionale şi turismului nr. 1496/2011;
4. Legea nr. 10/1995 privind calitatea in constructii, cu modificarile si completarile ulterioare;
5. HG nr. 766/1997 (\*actualizata\*) pentru aprobarea unor regulamente privind calitatea în construcţii;
6. Hotărârea Guvernului nr. 668/2017 privind stabilirea condiţiilor pentru comercializarea produselor pentru construcţii;
7. Hotărârea Guvernului nr. 750/2017 pentru modificarea anexei nr. 5 - Regulamentul privind agrementul tehnic pentru produse, procedee şi echipamente noi în construcţii - la Hotărârea Guvernului nr. 766/1997 pentru aprobarea unor regulamente privind calitatea în construcţii și anexa;
8. Anexa nr. 5 la Hotărârea Guvernului nr. 750/2017 - Regulamentul privind agrementul tehnic în construcţii din 11.10.2017;
9. HG nr. 300/2006, actualizata, privind cerintele minime de securitate si sanatate pentru santierele temporare sau mobile;
10. HG 273/1994 privind aprobarea Regulamentului de recepţie a lucrărilor de construcţii şi instalaţii aferente acestora;
11. alte reglementari specifice obiectului contractului: normative tehnice, prescriptii, standarde in vigoare.

**10.5** Prestatorul isi va desfasura activitatea ca reprezentant al autoritatilor contractante si beneficiarului investitiei in relatiile cu Executantul (constructorul), Inspectia de Stat in Constructii si alte autoritati implicate in avizarea lucrarilor de executie.

**10.6** Dirigintele/Dirigintii de santier trebuie sa verifice si sa raspunda de realizarea urmatoarelor:

**(1) în perioada execuţiei lucrărilor**:

* + - 1. urmăresc realizarea construcţiei în conformitate cu prevederile caietului de sarcini şi al reglementărilor tehnice în vigoare;
			2. verifică existenţa documentelor de certificare a calităţii produselor pentru construcţii;
			3. interzic utilizarea produselor pentru construcţii fără certificate de conformitate, declaraţii de conformitate sau agrement tehnic;
			4. interzic utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;
			5. verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în reglementările tehnice;
			6. interzic executarea de lucrări de către personal necalificat;
			7. efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale de recepţie calitativă a lucrărilor ce devin ascunse etc.;
			8. asistă la prelevarea de probe de la locul de punere în operă;
			9. transmit către beneficiar, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;
			10. informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;
			11. urmăresc respectarea de către executant a dispoziţiilor şi/sau a măsurilor dispuse de organele abilitate;
			12. verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;
			13. preiau documentele de la constructor;
			14. urmăresc dezafectarea lucrărilor de organizare de şantier şi predau terenul deţinătorului acestuia.

**(2) la recepţia lucrărilor:**

* + - 1. asigură secretariatul comisiei de recepţie la terminarea lucrărilor şi întocmesc actele de recepţie;
			2. urmăresc soluţionarea obiecţiilor cuprinse în anexele la procesul-verbal de recepţie la terminarea lucrărilor şi îndeplinirea recomandărilor comisiei de recepţie;
			3. predau către investitor actele de recepţie după efectuarea recepţiei finale.

**10.7** Dirigintele/Dirigintii de santier isi vor exercita atributiile in urmatoarele faze tipice derularii executiei lucrarilor aferente obiectivului de investitii:

1. pregatirea executiei lucrarilor;
2. executia propriu-zisa a lucrarilor;
3. receptia la terminarea lucrarilor;
4. perioada de garantie;
5. receptia finala a lucrarilor.

**10.8**. **Rapoarte si sistemul de raportare:**

In cursul desfasurarii activitatii sale in vederea realizarii sarcinilor de mai sus, prestatorul va intocmi si preda Autoritatilor contractante, urmatoarele rapoarte:

***a) Rapoarte intermediare*** –vor cuprinde informatii privind:

* Calitatea lucrarilor executate, a utilajelor, echipamentelor si instalatiilor puse in opera si documentele de inregistrare/atestare a calitatii;
* Volumul lucrarilor executate si acceptate la plata, cumulat de la inceputul lucrarilor (valoric si procentual), din care in luna curenta;
* Problemele deosebite intervenite pe parcursul perioadei de raportare;
* Eventuale necorelari intre documentatia de executie si situatia din teren si modul de solutionare a acestora;
* Vor cuprinde un capitol distinct referitor la monitorizarea decontarilor.

*Termen*: de regula, lunar, odata cu situatiile de lucrari acceptate la plata.

***b) Raport de finalizare a lucarilor*** – Referatul Dirigintelui de santier se va elabora dupa comunicarea Constructorului privind finalizarea lucrarilor, inaintea receptiei la terminarea lucrarilor.

Acesta va confirma finalizarea lucrarilor si indeplinirea conditiilor necesare pregatirii receptiei la terminarea lucrarilor. Raportul va mai prezenta si activitatile de intretinere/reparatie necesare a fi asigurate de catre Beneficiar in perioada de garantie a lucrarilor. In cadrul acestui raport vor fi rezumate toate activitatile derulate in cadrul activitatii de supervizare a lucrarilor.

***c) Raportul final*** - se va intocmi dupa Receptia la terminarea lucrarilor si care va cuprinde informatii privind:

- Detalii si explicatii asupra serviciilor asigurate de catre Dirigintele de santier pe parcursul derularii contractului de servicii;

- Detalii si explicatii asupra desfasurarii contractului de lucrari, cu un capitol special dedicat receptiei la terminarea lucrarilor;

- Detalii si explicatii asupra dezafectarii lucrarilor provizorii.

***d) Raport intermediar de notificare a defectiunilor*** – in perioada de garantie a lucrarilor, daca este cazul.

Toate rapoartele si documentele relevante ale proiectului vor deveni proprietatea Beneficiarului. Dirigintele de santier va inainta rapoartele atat pe suport de hartie, cat si in format editabil (Microsoft Word, Excel sau echivalent).

In cadrul acestei investitii, Autoritatea contractanta a desemnat o echipa de implementare a proiectului si in acest sens, Dirigintele de santier are obligatia de a colabora cu aceasta, in interesul realizarii investitiei, cu respectarea obiectivelor TERMEN, CALITATE, PRET.

**10.9.** Prestatorul trebuie sa fie autorizat ca diriginte de santier, conform prevederilor *art. 8 alin (4)*  din *Ordinului MDRT nr. 1.496 din 13 mai 2011 pentru aprobarea Procedurii de autorizare a dirigintilor de santier,* în domeniul **3.3 Drumuri, poduri, tunele, piste de aviaţie, transport pe cablu - de interes local.**

**10.10.** Prestatorul are obligatia sa aiba incheiata o asigurare de raspundere civila profesionala conform prevederilor din Legea 10 /1995 privind calitatea in constructii, cu modificarile si completarile ulterioare, pe toata perioada de prestare a serviciilor.

**10.11** Prestatorul se obligă să asigure prezenţa pe parcursul executării lucrărilor de cate ori este necesar pentru urmarirea fazelor de executie a lucrarilor;

**10.12.** Prestatorul va trebui să asiste Achizitorul în administrarea contractului de lucrări. Prestatorul trebuie să acţioneze ca reprezentant al Achizitorului, în concordanţă cu condiţiile legislaţiei specifice pentru execuţia de lucrări.

**10.13.** Activităţile Prestatorului trebuie să fie conforme cu cerinţele stabilite prin Legea 10/1995 privind calitatea în construcţii, republicată cu modificările şi completările ulterioare. Scopul serviciilor de dirigenţie de şantier este de a urmări instituirea sistemului calităţii în construcţii, care să conducă la realizarea şi exploatarea unor construcţii de calitate corespunzătoare.

 **11. Obligaţiile principale ale achizitorului**

**11.1.** Achizitorul se obligă să recepţioneze serviciile prestate în termenul convenit.

**11.2.** Achizitorul se obligă să plătească preţul către prestator în termen de 30 zile de la primirea facturii însoțită de raportul intermediar. Plata facturilor emise reprezintă contravaloarea serviciilor prestate.

**11.3.** Prezentarea cu date eronate a facturilor spre decontare face să nu curgă termenul de plată, dacă beneficiarul sesizează prestatorul despre neregulile constatate și returnează facturile în original prestatorului, în interiorul termenului de plată. Un nou temen de plată va cuge de la prezentarea facturilor de către prestator cu date corecte, potrivit legii și contractului.

**11.4.** Achizitorul are obligaţia de a efectua plata către prestator în termenul convenit de la emiterea facturii de către acesta. Nu se fac plăţi în valută. Se efectueaza plati partiale proportional cu valoarea lucrarilor executate si trimise spre decontare.

**11.5.** Achizitorul se obligă să pună la dispoziţia prestatorului orice informaţii necesare îndeplinirii contractului.

**11.6** Achizitorul se obligă să achite direct subcontractantului prețul pentru partea sa din serviciile prestate, numai în măsura în care a fost confirmată îndeplinirea obligațiilor asumate prin contractul de subcontractare și dacă subcontractantul își exprimă opțiunea în acest sens.

**11.7** Achizitorul își rezervă dreptul de a renunța oricând la contract, printr-o notificare scrisă adresată prestatorului fără nici o compensație, cu condiția ca această renunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract prestată până la data denunțării unilaterale a contractului.

 **12. Sancţiuni, Daune, Rezilierea si incetarea contractului**

**12.1.Sanctiuni pentru neîndeplinirea culpabilă a obligațiilor care se aplica pe perioada de valabilitate a contractului de achizitie publica**

**12.1.1.** In cazul în care prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală egala cu nivelul ratei dobânzii de referinţa a Băncii Naţionale a României, plus 8 puncte procentuale/an din contravaloarea obligaţiilor neexecutate pentru fiecare zi de întârziere, pana la îndeplinirea efectiva a obligaţiilor.

**12.2 Daune care se aplica dupa expirarea perioadei de valabilitate a contractului de achizitie publica:**

a)Pentru neexecutarea totală a obligațiilor asumate și/sau care îi revin, prestatorul are obligația de a plăti achizitorului cu titlu de daune –interese, o sumă în cuantum de **100%** din valoarea totală a contractului exprimată la art. 5 din acesta.

b) În cazul în care prestarea este numai parțială, dar este corespunzătoare, prestatorul datorează achizitorului o sumă cu titlul de daune - interese în cuantum de **80%** din valoarea totală a contractului, inclusiv, dacă este cazul, a actelor adiționale la acesta.

c) În cazul în care prestarea este parțială și totodată, necorespunzătoare, prestatorul datorează achizitorului, cu titlu de daune-interese, o sumă în cuantum de **90%** din valoarea totală a contractului, inclusiv, dacă este cazul, a actelor sale adiționale.

d) În situațiile prevăzute la literele a,b, c din prezentul articol, achizitorul nu este dator să probeze existența și/sau întinderea prejudiciului suportat (caracterul indemnitar al clauzei penale). Contravaloarea cotei procentuale prevăzute la litera a,b, și c din prezentul articol se deduce din valoarea contractului.

**12.3. Rezilierea și încetarea contractului**

**(1)** Încetarea de drept a contractului are loc în momentul expirării termenului prevăzut la art. 6.

**(2)** Rezilierea poate interveni numai într-unul dintre următoarele cazuri:

a) Prestatorul cedează, parţial sau integral, drepturile şi/sau obligaţiile generate de prezentul contract, către un terţ;

b) Una dintre părţi intră în procedură de insolvenţă în condiţiile prevăzute de Legea nr. 85/2014 privind procedura insolvenţei. Părţile au obligaţia de a notifica celeilalte părţi intervenirea unei astfel de situaţii. În cazul în care una din părţi intră în procedura de faliment conform prevederilor din Legea nr. 85/2014, rezilierea intervine de drept fără nici o altă formalitate prealabilă de la data pronunţării hotărârii judecătorului sindic;

c) Prestatorul declară că nu are capacitatea de a presta serviciile contractate, de la data comunicării acestui fapt sau de la data constatării de către achizitor că au trecut mai mult de 15 zile de când prestatorul nu a mai executat cel puţin una din obligaţiile contractate;

d) Prestatorul nu îndeplineşte total sau parţial obligaţiile prevăzute în contract cu plata daunelor-interese în sarcina prestatorului;

 **(3)** Contractul poate înceta și în următoarele situaţii:

a) prin denunţarea unilaterală din partea autorităţii contractante, în perioada de valabilitate a acestuia, fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, în una dintre următoarele situaţii:

 b**)** contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit  art.164-167 din Legea privind achizitiile publice nr. 98/2016;

 c**)** contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

 **(4)** Achizitorul îşi rezervă dreptul de a denunţa unilateral contractul, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

**(5)** În cazul prevăzut la alin.(4) prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**Clauze specifice**

**13. Garanţia de bună execuţie a contractului: - nu se solicita.**

**14. Recepţie şi verificări**

**14.1** Achizitorul are dreptul de a verifica modul de prestare a serviciilor pentru a stabili conformitatea lor cu prevederile legale aflate in vigoare.

**14.2** Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.

**14.3** Recepția se realizează de către persoanele desemnate de către achizitor, în conformitate cu prevederile legale privitoare la tipul de serviciu.

**14.4** La finalizarea serviciilor, prestatorul are obligația de a notifica în scris achizitorul că sunt îndeplinite condițiile de recepție solicitând acestuia convocarea comisiei de recepție.

 **14.5** Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările legale în vigoare. În funcție de constatările făcute, achizitorul are dreptul de a aproba sau respinge recepția.

**15. Modalități de plată**

**15.1** Plata serviciilor prestate se va efectua în termen de 30 zile de la data primirii facturii/facturilor. Nu se fac plati in valuta. Se fac plati partiale proportional cu valoarea lucrarilor executate si trimise spre decontare.

**15.2** Contractul nu va fi considerat încetat până când procesul-verbal de recepție finală nu va fi semnat de comisia de recepție, care confirmă că servicile au fost executate conform contractului. Recepția finală va fi efectuată conform prevederilor legale, după expirarea perioadei de garanție.

**16. Începere, finalizare**

**16.1** Prestatorul are obligația de a începe prestarea serviciilor după primirea ordinului de începere emis de autoritatea contractantă.

**16.2** Serviciile prestate în baza contractului, trebuie finalizate în termenul convenit de părţi, termen care se calculează de la data menționată în ordinul scris emis de achizitor în acest sens.

***17. Perioada de garanție acordată serviciilor***

**17.1** În cazul în care prestatorul nu prestează serviciile care constituie obiectul contractului achizitorul este îndreptățit să angajeze și să plătească alte persoane care să le presteze. Cheltuielile aferente acestor servicii vor fi recuperate de către achizitor de la prestator din sumele cuvenite acestuia.

***18. Ajustarea preţului contractului***

**18.1** Pretul contractului este ferm pe toată durata contractului și nu se actualizează.

 **19. Cesiunea si novatia**

**19.1** Prestatorul are obligaţia de a nu transfera total sau parţial obligaţiile sale, asumate prin prezentul contract. **19.2** Prestatorul poate cesiona doar creanţele născute din prezentul contract, obligaţiile născute rămânând în sarcina părţilor contractante astfel cum au fost stipulate şi asumate iniţial. Cesiunea se poate efectua doar în condiţiile prevăzute de dispoziţiile Codului Civil.

**19.3** Solicitările de plată către terţi pot fi onorate numai după operarea unei cesiuni în condiţiile Art. 19.2.

***20. Forţa majoră***

**20.1** Forţa majoră este constatată de o autoritate competentă.

**20.2** Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

***21. Clauza anticoruptie***

***21.1.*** Prestatorul se obligă să ia toate măsurile necesare și rezonabile pentru a evita corupția și mita. În consecință, acesta nu va suferi, promite sau acorda și nu va determina un terț să ofere, să promită sau să acorde, prin intermediul angajaților, membrilor din conducerea acestora sau terților, beneficii sau alte avantaje (respectiv numerar, cadouri de valoare sau invitații care nu au în principal scopuri profesionale, cum ar fi evenimente sportive, concerte, evenimente culturale, vacanțe și alte asemenea) angajaților sau membrilor din conducerea achizitorului, inclusiv rudelor acestora și altor persoane aflate în relații strânse similar acestora.

***21.2.*** În cazul unei încălcări grave a prezentei clauze, achizitorul are dreptul să rezilieze unilateral, instantaneu, contractul existent fără preaviz și fără intervenția instanțelor judecătoresti, respectiv are dreptul de a sesiza organele competente potrivit legii.

***22. Soluţionarea litigiilor***

**22.1** Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2**  Dacă, după 15 zile de la începerea acestor tratative, părțile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România în a căror rază teritorială se aflăsediul achizitorului, conform prevederilor Legii nr.554/2004 privind Contenciosul Administrativ.

***23. Limba care guvernează contractul***

**23.1**- Limba care guvernează contractul este **limba română.**

***24. Comunicări***

**24.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**24.2**  Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***25. Legea aplicabilă contractului***

Contractul va fi interpretat conform legilor din România

 Părţile au înteles să încheie azi ..........................., prezentul contract în 2 (două) exemplare, din care 1 (un) exemplare la achizitor şi 1 (un) exemplar la prestator.

|  |  |
| --- | --- |
|  **Achizitor,** **MUNICIPIUL ONEŞTI** | **Prestator,****................................................** |
|  **Viceprimar cu atributii de PRIMAR** JILCU ADIRAN **DIRECTOR GENERAL** **DIRECTIA GENERALA ECONOMICO-FINANCIARA** TARLUNGEANU DANIEL **VIZA CONTROL** **FINANCIAR PREVENTIV PROPRIU** Insp. COSTANDIS CRISTINA**SEF SERVICIU** **FINANCIAR BUGET-CONTABILITATE**  CIUREA GEORGETA **DIRECTOR GENERAL**  **DIRECTIA GENERALA DEZVOLTARE LOCALA** ANGHEL IRINA-ELENA**SEF SERVICIU ACHIZITII PUBLICE**CRACIUN MIHAELA **AVIZAT JURIDIC****SERVICIUL ACHIZITII PUBLICE**Cons.jur. NEGOITA MARILENA **SERVICIUL ACHIZITII PUBLICE**  Cons. A.P. BENAHMED HAJNALKA **SERVICIUL TEHNIC INVSTITII** SEF SERVICIU VIRNA MIHAI **SERVICIUL TEHNIC INVESTITII** Ing. RACHIERU NICOLETA  | reprezentat prin,**Administrator****...............................................** |

**Municipiul Onesti**

**Localitatea Municipiul Onesti, Str. BLD. Oituz, Nr. 17**

**ACORD PRIVIND PRELUCRAREA DATELOR CU CARACTER PERSONAL**

**INTRE OPERATOR - OPERATOR**

**DIN DATA DE ..........................**

**între:**

**1.1.**Primăria Municipiul Onesti, cu sediul în Localitatea Municipiul Onesti, Str. BLD. Oituz, Numărul 17, C.U.I 4353250, reprezentată legal prin D-nul. Viceprimar cu atributii de Primar JILCU ADRIAN în calitate de operator de date cu caracter personal, denumită încontinuare „ Achizitor"

**și**

**1.2 - ........ *(se completeaza dupa adjudecare)* ..........., *denumită operator economic*, cu sediul in ....................................... ......................... telefon ........................, fax ..........................., număr de înmatriculare ...................., cod fiscal ………………., cont (trezorerie, banca) .................................................................................................. reprezentată prin ……………………………………., avand functia de …………………………..** în calitate de prestator**,** pe de altă parte, denumite în continuare, în mod colectiv, "Părţile",

 **Având in vedere următoarele considerente:**

• Contractul de Prestări Servicii nr …………. din data ………………….., încheiat de către parti, in care sunt descrise drepturile si obligaţiile ce decurg din calitatea de BENEFICIAR, pentru Primăria Municipiul Onesti şi Furnizorul de servicii sus amintite, denumit in continuare „Contractul";

* în desfăşurarea activităţii curente, dar şi faptul că pentru executarea contractului încheiat, părţile prelucrează date personale ale salariaţilor și ale persoanelor vizate aparţinând BENEFICIARULUI;
* Exigenţele impuse de legislaţia în materie de prelucrare a datelor cu caracter personal, în special Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, a cărui aplicabilitate va începe la data de 25.05.2018;
* Obligaţia Părtilor de a se conforma noilor principii legale de prelucrarea datelor cu caracter personal adoptate prin GDPR;

**Părţile decid aplicarea şi respectarea următoarelor prevederi** pentru toate operaţiunile de prelucrare date efectuate în legătură cu contractul de prestări servicii:

**Cap. I - DEFINIŢII:**

1.1. Dacă nu se impune altfel, in scopul prelucrării datelor personale ce decurg din contract menţionat mai sus, părţile vor avea în vedere semnificaţiile următorilor termeni:

- "Legislaţia aplicabilă în materie de protecţie a datelor cu caracter personal"înseamnă Regulamentul UE 2016/679 privind protecţia persoanelor fizice in ceea ce priveşte prelucrarea datelor cu caracter personal (denumit în continuare GDPR) şi toate celelalte acte normative care au impact asupra prelucrării datelor cu caracter personal;

- "Date cu caracter „personal" înseamnă orice informaţii privind o persoană fizică identificată sau identificabilă („persoana vizată"); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator Online, sau la unul sau mai multe elemente specifice, proprii identităţii sale fizice, fiziologice, genetice, psihice, economice, culturale sau sociale;

* "Date privind sănătatea" înseamnă date cu caracter personal legate de sănătatea fizică sau mentală a unei persoane fizice, inclusiv prestarea de servicii de asistenţă medicală, care dezvăluie informaţii despre starea de sănătate a acesteia;
* "Prelucrarea datelor "sau „prelucrarea datelor cu caracter personal" înseamnă orice operaţiune sau set de operaţiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziţie în orice alt mod, alinierea sau combinarea, restricţionarea, ştergerea sau distrugerea;
* "Operator de date cu caracter personal" înseamnă persoana fizică sau juridică, care singur sau împreună cu altele, stabileşte scopurile şi mijloacele de prelucrare a datelor cu caracter personal;
* "Persoană împuternicită de operator" înseamnă persoana fizică sau juridică, autoritatea publică, agenţia sau alt organism care prelucrează date cu caracter personal în numele operatorului;
* "Persoana vizata" înseamnă persoana fizică la care se refera datele;
* "Parte terţă" înseamnă o persoană fizică sau juridică, autoritate publică, agenţie sau organism altul decât persoana vizată, operatorul, persoana împuternicită de operator şi persoanele care, sub directa autoritate a operatorului sau a persoanei împuternicite de operator, sunt autorizate să prelucreze date cu caracter personal;
* "Contractul principal" este Contractul al cărui obiect determina/stabileşte relaţia comerciala dintre Operatori;
* "Responsabil cu protecţia datelor cu caracter personal"" înseamnă persoana desemnata sa supravegheze, sa monitorizeze si sa asigure prelucrarea datelor cu caracter personal in conformitate cu legislaţia in vigoare in materie de prelucrare a datelor cu caracter personal, aceasta reprezintă prelungirea Autorității în instituția Municipiul Onesti;
* „încălcarea securităţii datelor cu caracter personal" înseamnă o încălcare a securităţii care duce, în mod accidental sau ilegal, la distrugerea, pierderea, modificarea, sau divulgarea neautorizată a datelor cu caracter personal transmise, stocate sau prelucrate într-un alt mod, sau la accesul neautorizat la acestea. Constatarea acestei stări de fapt, reprezintă in fapt constarea unui "Incident de securitate" sau "Incidentul";

1.2. Termenii utilizaţi in prezentul acord vor fi interpretaţi in sensul conferit de către Regulamentul 2016/679.

**Cap. II - Domeniul de aplicare**

2.1. In decursul executării ContractuluiTprelucrarea datelor persoanelor vizate de către Parti se va efectua doar cu respectarea dispoziţiilor prezentului acord.

2.2.Prevederile Contractului principal sau a altor acte juridice ulterioare încheiate de către Parti care nu au legătura cu prelucrarea datelor cu caracter personal a persoanelor fizice vizate, nu sunt influenţate de nicio maniera de prezentul acord.

2.3.Prezentul acord reglementează exclusiv relaţiile si raporturile derivate din calitatea părţilor, in urma intrării in aplicare a Regulamentului GDPR.

**Cap.III - Obiectul şi durata**

3.1. Prezentul acord stabileşte responsabilităţile Părtilor în ceea ce priveşte îndeplinirea obligaţiilor impuse prin GDPR, in mod special cele privind garantarea drepturilor persoanei vizate reglementate de art. 7, art. 13, art. 14, art. 15-22 GDPR,

3.2.Valabilitatea acestui acord va fi aceeaşi cu durata de valabilitate a contractului principal.

**Cap. IV - Tipul de date prelucrate de părți și categoriile de persoane vizate**

4.1. În desfăşurarea relaţiei contractuale, începând cu data semnării prezentului acord, Părţile stabilesc scopurile si mijloacele de prelucrare a datelor persoanelor vizate, iar in funcţie de scopul operaţiunii rezultă necesitatea prelucrării anumitor date cu caracter personal ale persoanelor vizate.

4.2. În concret, în desfăşurarea relaţiei contractuale, Părţile prelucrează - fara a se limita la - următoarele categorii de date: nume, prenume salariat al Beneficiarului, CNP, date cuprinse in documentele de identitate ale salariaţilor Beneficiarului, domiciliul stabil/reşedinţa salariaţilor, naţionalitatea/cetăţenia, ocupaţia/funcţia/statutul social (dupa caz), date despre persoane aflate in întreţinere sau membrii ai familiei (dupa caz), imagine (dupa caz), număr de telefon, semnătura, date de localizare georeferintiata (dupa caz), adresa IP (dupa caz), adresă de mail, precum si date medicale, respectiv date prinvind starea de sănătate a salariaţilor Beneficiarului.

**Cap.V - Natura si scopul prelucrării**

1. Părţile prelucrează date in funcţie de operaţiunile de prelucrare specifice fiecăruia, pentru respectarea obligaţiilor rezultate din Contract, dar si pentru respectarea obligaţiilor impuse prin dispoziţiile legale specifice domeniului de activitate.
2. Principalele operaţiuni de prelucrarea a datelor sunt efectuate de parti in temeiul art. 6 alin. (1) lit. b) si c) din GDPR, in baza prevederilor legale cuprinse in legislaţia specifica domeniului de activitate, în baza acordului persoanelor fizice, salariaţi ai Beneficiarului, pentru prelucrarea datelor personale, precum si in baza art. 9 alin. (2) lit. h) GDPR .
3. Modalităţile de prelucrare a datelor cu caracter personal sunt cele prevăzute in Contractul iniţial, dar se bazează pe politicile/normele/procedurile interne ale părţilor si pe legislaţia specifica domeniului de activitate. Pe tot parcursul operaţiunii de prelucrare, părţile trebuie să respecte principiile prelucrării datelor cu caracter personal, precum și drepturile și libertăţile persoanelor vizate reglementate prin GDPR.

**Cap.VI - Responsabilităţile părţilor în contextul GDPR**

6.1. Părţile vor ține seama de următoarele obligaţii, conform prevederilor GDPR:

- Beneficiarul sa realizeze informarea persoanei vizate in condiţii art. 13 si art. 14 GDPR atât cu privire la fiecare operaţiune proprie de prelucrare a datelor acesteia, cât și cu privire la existența persoanelor împuternicite, dupa caz;

* Beneficiarul să obțină consimţământul persoanei vizate, in cazurile in care este necesara acordul persoanei vizate, in funcţie de operaţiune si de categoria datelor prelucrate, respectiv de temeiul juridic prevăzut de art. 6 sau 9 GDPR, după caz, pentru a transmite datele obţinute către persoana împuternicita;
* Părţile au obligaţia sa se informeze reciproc cu privire la cererile formulate de către persoanele vizate în legătură cu exercitarea drepturilor prevăzute prin GDPR art. 15-22 GDPR in legătura cu o operaţiunea de prelucrare a datelor realizata exclusiv de către Beneficiar. Într-o asemenea situaţie, Beneficiarul va răspunde direct persoanei vizate în termenul legal.
* În situaţia în care pentru a soluţiona cererea persoanei vizate, sunt necesare informaţii de la Prestator, Părţile vor coopera pentru a răspunde in termenul legal persoanei vizate; În cazul in care, cererile formulate de către persoanele vizate, cu trimitere la exercitarea drepturilor prevăzute prin art. 15-22 GDPR, in legătura cu o operaţiunea de prelucrare a datelor realizata exclusiv de către Furnizorul de servicii de resurse umane sau în legătura cu serviciul prestat de acesta, într-o asemenea situaţie, Furnizorul va răspunde direct persoanei vizate in termenul legal.
* În situaţia în care pentru a soluţiona cererea persoanei vizate, sunt necesare informaţii de la persoana împuternicită , Părţile vor coopera pentru a răspunde in termenul legal persoanei
* Să informeze cealaltă Parte cu privire la orice eventual incident/risc de incident de securitate in urma căruia au fost afectate/ar putea fi afectate date ce intra sub incidenţa prezentului acord. Conţinutul și termenul de transmitere a notificării are regimul juridic prevăzut pentru notificarea faptei către ANSPDCP in condiţiile art. 33 GDPR respectiv in 72 ore de la data la care oricare dintre Părţi a luat cunostiință de existenta unui incident de securitate care poate prezenta riscuri pentru persoanele vizate;
* Să transmită celeilalte Părți pe cale securizata (ex: pe calea corespondentei electronice printr-un fiser criptat/parolat), precum și să ia toate masurile necesare care să asigure că datele personale ale persoanelor vizate devin neinteligibile și neaccesibile persoanelor care nu sunt autorizate să le acceseze.
* împuternicitul NU va putea subcontracta obligaţiile sale definite în contractul principal,
* Părţile vor prelucra datele personale și/sau medicale cu respectarea Principiilor de prelucrare a datelor cu caracter personal astfel cum au fost acestea menţionate în cadrul Cap. II art. 5 din GDPR, cu respectarea prevederilor legale în vigoare în această materie, luând toate măsurile, organizatorice şi tehnice, necesare pentru asigurarea confidenţialităţii şi securităţii datelor cu caracter personal, inclusiv împotriva prelucrării neautorizate sau ilegale şi împotriva pierderii, a distrugerii sau a deteriorării accidentale. Masurile tehnice si organizatorice trebuie sa respecte art. 32 din GDPR, asigurând un nivel adecvat de protecţie si securitate a datelor cu caracter personal. Părţile trebuie să se informeze reciproc cu privire la orice decizie legata de securitate cu privire la prelucrarea datelor personale si medicale și procedurilor aplicate.
* Părţile au dreptul de a modifica măsurile tehnice și organizatorice existente dacă există soluţii mai eficiente;
* Stabilesc şi îşi asumă că prelucrarea datelor persoanelor vizate, ocazionată de prezentul contract, se va face\exclusiv în scopul executării obiectului contractului principal și al prezentului acord, şi înţeleg că orice eventuală deviere de la scopul stabilit va atrage răspunderea părţii în culpă.
* Părţile inteleg ca prelucrarea datelor personale si medicale se poate realiza de către fiecare dintre Parti doar cu respectarea drepturilor persoanelor vizate in conformitate cu art, 7, art. 13, art. 14 - art, 22 GDPR precum și că aceste drepturi pot fi exercitate cu privire la şi în raport cu fiecare/oricare dintre Părți;
* Datele cu caracter personal/medical vor fi stocate pe o durata determinata, ulterior fiind şterse - in măsura și condiţiile în care legislaţia specifică aplicabilă fiecărei părţi permite și/sau impune acest lucru.

**Cap.VlI - Confidenţialitatea datelor cu caracter personal prelucrate**

7.1. Părţile se angajează să respecte confidenţialitatea în legătura cu prelucrarea

datelor.

7.2.Părţile trebuie sa se asigure ca angajaţii implicaţi nu prelucrează date ale persoanelor vizate Beneficiarului fara autorizaţie și că angajaţii implicaţi sunt obligaţi să păstreze confidenţialitatea. Obligaţia de confidenţialitate continuă și dupa încetarea efectelor raporturilor de munca.

7.3. împuternicitului îi este interzis să furnizeze informaţii terţilor fără acordul scris,
prealabil, al celuilalt cu excepţia cazului în care au o obligaţie legală de a face acest
lucru (ex.: obligaţia de raportare către diverse autorităţi publice).

**Cap. VIII - Dispoziţii finale**

8.1. Părţile sunt și ramân responsabile în mod individual pentru conformarea cu reglementările legale statuare privind protecţia datelor care se aplică acestora.

8.2. În situaţia în care legislaţia naţionala prin care vor fi transpuse prevederile GDPR va impune obligaţii suplimentare, acestea vor face obiectul unui act adiţional la prezentul acord.

8.3.Nulitatea unei dispoziţii a prezentului Acord nu va afecta valabilitatea celorlalte prevederi. Daca o prevedere se dovedeşte a fi nula, Părţile o vor înlocui cu o noua prevedere care va ilustra intenţiile iniţiale ale Părților.

8.4. Orice modificări ale prezentului Acord, precum și orice acte adiţionale vor fi
făcute in scris. Acest Acord este guvernat de legislaţia României, astfel ca unicul loc
de jurisdicţie pentru orice si toate litigiile care decurg din și în legătura cu prezentul
document este România.

 Acest acord a fost încheiat în 2 ( două) exemplare, la data de ............................., câte unul pentru fiecare parte.

|  |
| --- |
|  **Achizitor, Prestator****MUNICIPIUL ONEŞTI** *( se completeaza dupa adjudecare)* |
| **Viceprimar cu atributii de PRIMAR****ADRIAN JILCU** **DIRECTOR GENERAL**  **DIRECTIA GENERALA DEZVOLTARE LOCALA** ANGHEL IRINA-ELENA**SEF SERVICIU ACHIZITII PUBLICE**CRACIUN MIHAELA  **SERVICIUL ACHIZITII PUBLICE**  Cons. A.P. BENAHMED HAJNALKA  |
|  |
|  |